**Ministru kabineta noteikumu projekta**

**„****Noteikumi par personas darba vai dienesta gaitu un izglītību apliecinošiem arhīviski vērtīgiem dokumentiem un to glabāšanas termiņiem” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Noteikumi par personas darba vai dienesta gaitu un izglītību apliecinošiem arhīviski vērtīgiem dokumentiem un to glabāšanas termiņiem” (turpmāk – Projekts) mērķis ir noteikt personas darba vai dienesta gaitu apliecinošos dokumentus, kā arī izglītojamās personas, tai skaitā studējošā, lietā esošos dokumentus, kuriem ir arhīviska vērtība un to glabāšanas termiņus. Projekta normas nosaka arhīviski vērtīgo dokumentu veidus un to glabāšanas termiņus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Arhīvu likuma 4.panta ceturto daļu, 8.panta otro daļu un tā pārejas noteikumu 12.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējais tiesiskais regulējums arhīvu jomā nenosaka personas darba, dienesta un izglītības arhīviski vērtīgos – ilgstoši (ilgāk par 10 gadiem, bet ne mūžīgi glabājamos) un pastāvīgi (mūžīgi) glabājamos dokumentus un to glabāšanas termiņus. Saskaņā ar Arhīvu likuma 8.panta pirmās daļas 2. un 3.punktu ilgstoši glabājamie dokumenti ir dokumenti, kuri ilgstoši izmantojami institūcijas vai privātpersonas pienākumu un tiesību īstenošanai un aizsardzībai; patstāvīgi glabājamie dokumenti – dokumenti, kuriem ir vēsturiska, sabiedriska, kultūras vai zinātniska nozīme.Līdz 2017.gada 5.decembrim spēkā esošā Arhīvu likuma 4.panta ceturtās daļas redakcija noteica, ka arhīviski vērtīgi un 75 gadus glabājami ir visi institūciju personas darba vai dienesta gaitu un izglītojamās personas, tajā skaitā studējošā, dokumenti. Privātpersonu arhīviski vērtīgie dokumenti un to glabāšanas termiņi netika noteikti vispār. Vienlaikus ar Arhīvu likuma 5.panta pirmo daļu tika uzlikts pienākums personas dokumentus glabāt nezināmu laiku, un pēc citas personas pieprasījuma izsniegt no šiem dokumentiem sagatavotas izziņas un dokumentu atvasinājumus. Minētais rada administratīvo slogu gan institūcijām, gan privātpersonām. Latvijas Tirdzniecības un rūpniecības kamera un tās biedri ir izteikuši viedokli, ka papildus administratīvajam slogam, nenoteikto dokumentu glabāšanas termiņu dēļ pastāv risks, ka var tikt konstatēta neatbilstība personas datu aizsardzības prasībām.Institūcijām par arhīviski vērtīgiem un nevajadzīgi 75 gadus glabājamiem ir atzīti dokumenti, kuri nemaz nav arhīviski vērtīgi, piemēram, rīkojumi par atvaļinājumiem, darbinieku iesniegumi.Privātpersonas – darba devēji bieži glabā visus darba attiecību dokumentus ilgāk nekā nepieciešams vai arī pretēji, mazāk nekā nepieciešams. Bijušo darba ņēmēju sociālās tiesības uz valsts un izdienas pensijām un citiem sociālajiem maksājumiem ļoti bieži tiek aizskartas, jo nenoteikto glabāšanas termiņu dēļ darba devēji sociālās apdrošināšanas stāža pierādīšanai nepieciešamos darba dokumentus nav saglabājuši. Līdzīga situācija ir ar uzņēmuma attiecību dokumentiem ar fiziskajām personām, mazāk ar izglītības dokumentiem.Lai risinātu iepriekš minēto problēmu, Projekts nosaka arhīviski vērtīgo dokumentu grupas un to glabāšanas termiņus, tādejādi samazinot administratīvo slogu un nosakot tiesisko pamatu dokumentos esošo personas datu glabāšanai saskaņā ar Vispārīgās datu aizsardzības regulas prasībām.75 gadu glabāšanas termiņš ir noteikts galvenajiem darba attiecību dokumentiem. (Projekta 2.1. – 2.7.apakšpunkts). Latvijas Nacionālā arhīva un labklājības nozares iestāžu prakse liecina, ka šādā termiņā dokumenti tiek izmantoti sociālās apdrošināšanas stāža pierādīšanai un arodslimību konstatēšanai. Tiesības pārskatīt sociālās apdrošināšanas stāžu bieži tiek izmantotas pēc valsts pensijas piešķiršanas, visa tās saņēmēja mūža laikā, pat 70 un 80 gadu vecumā. Arodslimību konstatēšanas vidējais vecums ir 55 gadi. Minētie apstākļi nosaka nepieciešamību dokumentus glabāt salīdzinoši ilgi – 75 gadus. Projekta 2.1.apakšpunktā kā arhīviski vērtīgi ir noteikti dokumenti par darba tiesisko attiecību nodibināšanu, grozīšanu un izbeigšanu. Tie ir rīkojuma dokumenti, darba līgumi un to grozījumi, uzteikumi un vienošanās par darba attiecību izbeigšanu un tiem pielīdzināti dokumenti, kuri dokumentē arī amata tiesiskās attiecības, piemēram, prokuroriem, tiesnešiem.Projekta 2.2.apakšpunktā kā arhīviski vērtīgi noteiktie darbinieku saraksti ar ieņemamā amata norādi var būt arī papildus ar mēnešalgas norādi, atkarībā no izveidojušās personālvadības prakses. Vēsturiski minētie dokumenti ir pazīstami ar nosaukumu „štatu saraksti”.Projekta 2.5.apakšpunktā iekļautie dokumenti nav saistāmi ar Labklājības ministrijas nozarē vairāk kā 10 spēkā esošiem Ministru kabineta noteikumiem, kuros noteikti ar personām saistītu dokumentu glabāšanas termiņi, jo to mērķis nav darba, dienesta vai izglītības apliecināšana.Projekta 2.6.apakšpunktā minētie rīkojuma dokumenti par bērna kopšanas atvaļinājumiem un to reģistri, ir atzīti par arhīviski vērtīgiem, ja tie ir radīti līdz 1996.gada 31.decembrim. Pēc minētā datuma informācija ir Valsts sociālās apdrošināšanas aģentūras informācijas sistēmās.Projekta 2.9.apakšpunktā noteiktais atteicas uz darbinieku kopsapulces (konferences) protokoliem Darba likuma izpratnē.Projekta 2.11.apakšpunktā iekļauti valsts pārvaldes institūcijās noslēgtie autora līgumi, autora līgumu grozījumi un to reģistri, ja tajos ir noteikta autora mantisko attiecību pāreja, jo valstij ir svarīgi saglabāt pierādījumus par tās mantiskajiem ieguldījumiem. Piemēram, Latvijas simtgades atzīmēšanas ietvaros ir noslēgti daudzi autoru līgumi un valstij ir būtiski saglabāt tos kā pierādījumus mantiskajām attiecībām.Projekta 2.12.apakšpunktā noteikts pastāvīgi glabāt tikai tos valsts pārvaldes institūciju pārskata dokumentus par ārvalstu komandējumiem, kuros ir informācija ar vēsturisku, sabiedrisku, kultūras vai zinātnisku nozīmi.75 gadu glabāšanas termiņš ir noteikts izglītības (izņemot pirmsskolas) un dienesta (valsts civildienesta, militārā dienesta u.c.) dokumentiem (Projekta 3. – 5.punkts). Minētie dokumenti ir nepieciešami izglītojamiem, kā arī dienējošām personām savu interešu aizsardzībai visas dzīves laikā, un atsevišķos gadījumos, arī pēc nāves. Piemēram, ierēdņa statusu, kuru piešķir tikai vienreiz, var iegūt jau no 19 gadu vecuma, kad ir iegūta pirmā līmeņa augstākā izglītība. Valsts civildienesta gaitas persona var veikt arī pēc valsts pensijas vecuma sasniegšanas. Praksē nereti ir gadījumi, kad civildienestu veic personas 70 un vairāk gadu vecumā. Tiesības uz izglītību ar normatīvajos aktos noteiktajiem ierobežojumiem, personai pastāv visu mūžu. Minētais nosaka dokumentu kā pierādījumu glabāšanu 75 gadus. Tāpat Latvijas Nacionālā arhīva, kā arī izglītības, aizsardzības un iekšlietu nozaru prakse liecina, ka šādā termiņā dokumenti ir izmantojami tiesību uz izdienas pensijām nodrošināšanai, noziedzīgu nodarījumu (piemēram, izglītības dokumentu viltojumu) atklāšanai, dienējošo personu uzskaitei u.c. leģitīmiem personas datu apstrādes mērķiem.Ievērojot sabiedrības interesi par konkursiem uz valsts augstāko amatpersonu amatiem, Projekta 3.1.apakšpunkts paredz augstāko valsts amatpersonu amata konkursu dokumentus atzīt par arhīviski vērtīgiem un noteikt tiem pastāvīgu glabāšanas termiņu. Pastāvīgas glabāšanas nosacījums ir sabiedrības interese, par kuras esamību pieņem lēmumus institūcijas un Latvijas Nacionālā arhīva eksperti. Veicot 2015. – 2017.gada mediju kontentanalīzi, secināms, ka sabiedrība izrāda interesi par ne vairāk kā pieciem amatu konkursiem gadā.Pastāvīgi glabājamie dokumenti par diplomātiskā un konsulārā dienesta gaitu ir noteikti Projekta 4.5.apakšpunktā kā pētniecībai nozīmīgi vēstures avoti.Projekta 4.punktā noteiktie dienesta arhīviski vērtīgie dokumenti nav sīkāk atšifrēti, izvairoties no regulējuma sadrumstalotības un, lai neradītu šķērsli to praktiskajā pielietojumā. Tādējādi līdz ar jaunu un specifisku dokumentu veidu rašanos dienestos, nebūs jāvirza izmaiņas Projektā.Projekta 3. – 5.punktā noteiktie dokumentu veidi un to glabāšanas termiņi „75 gadi” un „Pastāvīgi” ir noteikti izvērtējot to nepieciešamību, praktiskās un zinātniskās izmantošanas pieredzi vairāk nekā 20 gadu garumā, saskaņā ar attiecīgo resoru priekšlikumiem.Ja kādi no darba, uzņēmuma, autora, dienesta attiecību vai izglītības dokumentiem ir ar vēsturisku, sabiedrisku, kultūras vai zinātnisku nozīmi, tos paredzēts glabāt pastāvīgi (Projekta 6.1.apakšpunkts). Pastāvīgi glabājamos dokumentus noteiks institūcijas un privātpersonas dokumentu izvērtēšanas procesā. Arhīvu likuma 8.panta pirmajā daļā ir noteikti kritēriji, kuri dokumenti ir atzīstami par pastāvīgi glabājamiem. Metožu izmantošana kritēriju pielietošanā nav reglamentēta, institūcijas var izmantot jebkuru arhīvu zinātnē un praksē pieņemto dokumentu izvērtēšanas metodi. Pastāvīgi glabājamo dokumentu noteikšanai Institūcijas parasti izmanto ekspertīzes metodi – to eksperti, balstoties uz savām profesionālajām zināšanām un pieredzi, nosaka Projektā reglamentēto dokumentu atbilstībai pastāvīgās glabāšanas kritērijiem. Institūcijas saskaņo izvērtēšanas rezultātus (glabāšanas termiņus) ar Latvijas Nacionālo arhīvu Arhīvu likuma un uz tā pamata izdoto tiesību aktu noteiktajā kārtībā. Privātpersonas dokumentu izvērtēšanas rezultātus saskaņos ar Latvijas Nacionālo arhīvu to likvidāciju nosakošo normatīvo aktu kārtībā. Latvijas Nacionālā arhīva atteikumu saskaņot glabāšanas termiņus institūcijas var apstrīdēt Valsts pārvaldes iekārtas likuma, privātpersonas – Administratīvā procesa likuma noteiktajā kārtībā. Sarežģītāko lēmumu pieņemšanai par glabāšanas termiņiem var tikt pieaicināta Kultūras ministrijas konsultatīvā institūcija Arhīvu padome.Dokumentu apjoms, kas glabājams un nododams glabāšanā valsts arhīvam juridiskās personas maksātnespējas gadījumā, ir noteikts Maksātnespējas likumā. Personāla dokumentu nodošanas kārtību arhīvam nosaka Ministru kabineta 2012.gada 6.novembra noteikumi Nr.748 „Dokumentu un arhīvu pārvaldības noteikumi” un Ministru kabineta 2012.gada 6.novembra noteikumi Nr.749 „Kārtība, kādā nodod dokumentus pastāvīgā valsts glabāšanā Latvijas Nacionālajā arhīvā”.Projekta 7.punktā noteikts, ka privātpersonām ir jānodrošina dokumentu, kuriem nav arhīviskās vērtības un kuru glabāšanas termiņš ir beidzies, iznīcināšana līdz 2021.gada 31.janvārim. Institūcijas, atbilstoši Ministru kabineta 2012.gada 6.novembra noteikumu Nr.748 „Dokumentu un arhīvu pārvaldības noteikumu” 107.punktā noteiktajam, dokumentus, kuru glabāšanas termiņš ir beidzies, varēs iznīcināt tikai gadījumā, ja par attiecīgo dokumentu pārvaldības periodu ir veikta pastāvīgi glabājamo dokumentu un ilgstoši glabājamo dokumentu aprakstīšana. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālais arhīvs, Labklājības ministrija, Valsts sociālās apdrošināšanas aģentūra, Latvijas Arodslimību ārstu biedrība, Aizsardzības ministrija, Iekšlietu ministrija, Izglītības un zinātnes ministrija, Tieslietu ministrija, Datu valsts inspekcija, Latvijas Darba devēju konfederācija, Latvijas Tirdzniecības un rūpniecības kamera, Latvijas personāla vadīšanas asociācija. |
| 4. | Cita informācija | Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti 5.pantā minētie principi paredz pēc iespējas ierobežot personas datu glabāšanas ilgumu. Ievērojot minēto, Projekts par pastāvīgi glabājamiem dokumentiem atzīst tikai tādus, kuri ir izmantojami sabiedrības interesēs, zinātniskās, vēstures vai statistikas pētniecības nolūkos. Minētie dokumenti ir vai nu noteikti Projekta normās (2.8. – 2.12., 3.1. un 4.5.apakšpunkts) vai arī tos varēs noteikt institūciju vai privātpersonu eksperti, saskaņojot ar Latvijas nacionālo arhīvu (sk. skaidrojumu sadaļas 2.punktā). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ir attiecināms uz visām Arhīvu likuma 1.panta 16.punktā minētajām 4 tūkst. institūcijām (ikviena institūcija vai privātpersona, kurai ar ārēju normatīvo aktu vai publisko tiesību līgumu noteiktas valsts varas pilnvaras (tai skaitā Valsts prezidents, Saeima, Ministru kabinets, Valsts kontrole, tiesībsargs, Latvijas Banka, pašvaldība un cita atvasināta publisko tiesību juridiskā persona, tiešās vai pastarpinātās pārvaldes iestāde, Centrālā zemes komisija, Centrālā vēlēšanu komisija, prokuratūra, tiesa, notārs, tiesu izpildītājs), kapitālsabiedrība, kurā publiskai personai pieder kapitāla daļas vai akcijas, vienas vai vairāku publisku personu kapitālsabiedrības izšķirošajā ietekmē esoša kapitālsabiedrība, kā arī biedrība vai nodibinājums, kurā publiska persona ir biedrs vai dibinātājs) un Arhīvu likuma 5.panta ceturtajā daļā minētajiem 245 tūkst. subjektiem (privāto tiesību juridiskajām vai fiziskajām personām, kas veic saimniecisko darbību vai uz darba, uzņēmuma vai autora līguma pamata nodarbina citas fiziskās personas, kā arī uz personu apvienībām). |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertais tiesiskais regulējums samazina administratīvo slogu institūcijām un privātpersonām – būs skaidri noteikti dokumenti, kuri ir ar arhīvisko vērtību, tādejādi nodrošinot to, ka netiks arhivēti un ilgstoši glabāti kā dokumenti, kuriem nav arhīviskās vērtības (piemēram., rīkojumi par darbinieku atvaļinājumiem). |
| 3. | Administratīvo izmaksu monetārs novērtējums | Saskaņā ar SIA „Pricewaterhouse Coopers” 2012.gada pētījumu „Administratīvā sloga samazināšanas iespēju izpēte privātajam sektoram darbības dokumentēšanas un dokumentu glabāšanas jomā” (23.lp.) <https://www.mk.gov.lv/content/administrativa-sloga-petijumi> administratīvās izmaksas privātajam sektoram varētu samazināties par 284 574 *euro* gadā. Publiskajam sektoram – par aptuveni 140 000 *euro* gadā (Latvijas Nacionālā arhīva provizoriskie dati. Precīzus aprēķinus pagaidām veikt nav iespējams). |
| 4. | Atbilstības izmaksu monetārs novērtējums | Privātajam sektoram atbilstības nodrošināšana izmaksās aptuveni 50 000 *euro* gadā (Latvijas Nacionālā arhīva provizoriskie dati. Precīzus aprēķinus pagaidām veikt nav iespējams).Publiskajam sektoram (institūcijām Arhīvu likuma izpratnē) atbilstības nodrošināšana nav nepieciešama – tā tiek nodrošināta jau vairāk nekā 50 gadus. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektu izstrādāja ar Kultūras ministrijas 2017.gada 20.decembra rīkojumu Nr.2.5.-1-279 izveidotā darba grupa Ministru kabineta noteikumu projekta, kurā noteikti glabāšanas termiņi tiem personas darba vai dienesta gaitu apliecinošiem dokumentiem, kā arī izglītojamās personas, tai skaitā studējošā, lietā esošajiem dokumentiem, kuriem ir arhīviska vērtība, izstrādei (turpmāk – darba grupa). Projekts vienu nedēļu pirms tā izsludināšanas Valsts sekretāru sanāksmē bija pieejams Latvijas Nacionālā arhīva tīmekļvietnē [www.arhivi.gov.lv](http://www.arhivi.gov.lv). |
| 2. | Sabiedrības līdzdalība projekta izstrādē | Darba grupā tika pārstāvēta Aizsardzības ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija un Tieslietu ministrija, kā arī nevalstiskās organizācijas – Latvijas Arodslimību ārstu biedrība, Latvijas Darba devēju konfederācija, Latvijas Tirdzniecības un rūpniecības kamera un Latvijas personāla vadīšanas asociācija. Papildus mēneša laikā kopš Projekta pieejamības Latvijas Nacionālā arhīva tīmekļvietnē [www.arhivi.gov.lv](http://www.arhivi.gov.lv) neviens priekšlikums par Projektu netika iesniegts. |
| 3. | Sabiedrības līdzdalības rezultāti | Projekts izstrādāts atbilstoši darba grupas priekšlikumiem.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Nacionālais arhīvs, 4 tūkst. institūcijas un 245 tūkst. komersanti un privāto tiesību juridiskās personas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts samazinās arhivēšanas funkcijai nepieciešamos resursus, tai skaitā cilvēkresursus par 2%. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Karlsons 29550511

Gatis.Karlsons@arhivi.gov.lv